Publication: Magyar Közlöny
Issue: MK-2005-167 (Year: 2005, Number: 167)
Era: 2004-2010
Section: LXV. törvény (a továbbiakban: Ötv.), az államháztartásról szóló 1992. évi XXXVIII. törvény (a továbbiakban: Áht.), valamint a költségvetési szervek belsõ ellenõrzésérõl szóló 193/2003. (XI. 26.) Korm.
Paragraph Index: 1266

f) Nappali ellátás FAJLAGOS ÖSSZEG: 62 000 forint/fõ A támogatást az a többcélú kistérségi társulás igényelheti, amely a Szoctv. alapján és a külön jogszabályban meghatározott szakmai szabályok szerint gondoskodik az idõskorúak, a pszichiátriai és szenvedélybetegek, a hajléktalanok, valamint a fogyatékos személyek nappali intézményei közül legalább egy alapszolgáltatás kistérségi szintû biztosításáról. A támogatás a többcélú kistérségi társulást az általa megszervezett ellátásban résztvevõk száma alapján illeti meg. A támogatás az e pontban foglalt feltételeknek megfelelõ alapszolgáltatási feladatok ellátása és megszervezése során felmerülõ mûködési és felhalmozási kiadásokhoz, szakemberek foglalkoztatásához, utazási kiadásaihoz használható fel. 2.5. A többcélú kistérségi társulások gyermekvédelmi szakellátási feladatainak támogatása FAJLAGOS ÖSSZEG: 531 000 forint/fõ A támogatást az a többcélú kistérségi társulás igényelheti, amely biztosítja, hogy a kistérség területén valamennyi, a gyermekek átmeneti gondozását biztosító alábbi intézmény társult formában mûködjön: – a helyettes szülõi hálózat, – a gyermekek átmeneti otthona, – a családok átmeneti otthona. E társult intézményi ellátásnak a Gyvt. alapján és a külön jogszabályban meghatározott szakmai szabályok szerinti biztosításáról a többcélú kistérségi társulás gondoskodik. A társult formában történõ intézményfenntartás követelménye akkor teljesül, ha a többcélú kistérségi társulás: – ezen intézményeket fenntartja, vagy – szervezõ tevékenységével biztosítja, hogy a kistérség területén valamennyi intézmény fenntartásáról intézményi társulások gondoskodjanak. A támogatás a többcélú kistérségi társulást az általa megszervezett ellátásban részt vevõ intézményi ellátottak után illeti meg. Az ellátottak számának meghatározása: tervezéskor az intézményben ellátottak becsült éves gondozási napjainak száma osztva 365-tel, elszámolásnál az ellátottak gondozási napokra vonatkozó nyilvántartása szerint összesített éves gondozási napok száma osztva 365-tel. A támogatás az e pontban foglalt feltételeknek megfelelõ intézmények fenntartása során felmerülõ mûködési kiadásokhoz, szakemberek foglalkoztatásához, utazási kiadásaihoz, ezen intézmények fejlesztéséhez használható fel. 2.6. A többcélú kistérségi társulások gyermekjóléti alapellátási feladatainak támogatása FAJLAGOS ÖSSZEG: 925 forint/fõ A többcélú kistérségi társulás támogatást igényelhet a Gyvt. szerinti következõ egyes gyermekjóléti alapellátási feladatok közül legalább egy ellátás biztosítása esetén, melyet a Kiegészítõ szabályok 3.2. pontja szerinti feltételeknek megfelelõen lát el: – a gyermekjóléti szolgáltatás, – a gyermekek napközbeni ellátása, valamint – a gyermekek átmeneti gondozása. A támogatás a feladat ellátásában részt vevõ települések 0–17 éves korcsoportba tartozó lakosok száma után illeti meg a többcélú kistérségi társulást. Több ellátás biztosítása esetén a többcélú kistérségi társulást feladatonként illeti meg a támogatás. A támogatás az e pontban foglalt feltételeknek megfelelõ feladatok ellátása és megszervezése során felmerülõ mûködési és felhalmozási kiadásokhoz, szakemberek foglalkoztatásához, utazási kiadásaihoz használható fel. 2.7. A többcélú kistérségi társulások mozgókönyvtári feladatainak támogatása FAJLAGOS ÖSSZEG: 1 228 300 forint/könyvtári szolgáltató hely A többcélú kistérségi társulás támogatást igényelhet a mozgókönyvtári feladatainak ellátáshoz. A támogatás megállapítása során kizárólag a nyilvános könyvtárral nem rendelkezõ, könyvtári szolgáltató hely kialakítását biztosító – a Kiegészítõ szabályok 4. pontja szerinti feltételeknek megfelelõ – települési önkormányzatok számát lehet figyelembe venni. A támogatás a mozgókönyvtári feladat szervezése és ellátása során felmerülõ mûködési és felhalmozási kiadásokhoz használható fel. A támogatás – a többcélú kistérségi társulás döntése alapján – felhasználható könyvtárbusz mûködtetésére is, amennyiben a nyilvános könyvtárral vagy szolgáltató hellyel rendelkezõ önkormányzat olyan településrészen biztosítja a feladatellátást, ahonnan a könyvtár (vagy a szolgáltató hely) távol van, vagy nehezen közelíthetõ meg. 2.8. A többcélú kistérségi társulások belsõ ellenõrzési feladatainak támogatása FAJLAGOS ÖSSZEG: 90 000 forint/költségvetési szervek száma alapján számított mutatószám A támogatást az a többcélú kistérségi társulás igényelheti, amely az Ötv., az Áht., valamint a Ber. szabályai alapján – a Kiegészítõ szabályok 5. pontja szerinti feltételeknek megfelelõen – gondoskodik a belsõ ellenõrzési feladat ellátásáról. A többcélú kistérségi társulás biztosítja a belsõ ellenõrzési feladat ellátásában részt vevõ települési önkormányzatok, azok polgármesteri hivatalainak, illetve körjegyzõségeinek, önmaga és munkaszervezetének belsõ ellenõrzését, valamint az önkormányzatok, intézményi társulások és a Társulás felügyelete alá tartozó költségvetési szervek felügyeleti jellegû ellenõrzését. A többcélú kistérségi társulást a belsõ ellenõrzési feladat ellátásában részt vevõ települési önkormányzatok, a többcélú kistérségi társulás, intézményi társulás felügyelete alá tartozó költségvetési szervek száma alapján alaptámogatás illeti meg az alábbiak szerint: – az alaptámogatás valamennyi települési önkormányzat száma, és a többcélú kistérségi társulás és költségvetési szervei, továbbá a 3 500 fõ lakosságszám alatti települési önkormányzatok költségvetési szerveinek száma alapján, valamint – a 3 500 fõ lakosságszám feletti települési önkormányzatok költségvetési szervei közül legfeljebb a 3 500 fõ lakosságszám alatti települési önkormányzatok költségvetési szerveivel azonos számú költségvetési szerv után igényelhetõ. Az alaptámogatás kétszerese vehetõ igénybe a 3 500 fõ lakosságszám alatti települési önkormányzatok költségvetési szerveinek száma alapján, amennyiben a többcélú kistérségi társulás saját feladatellátásában gondoskodik a belsõ ellenõrzési feladatok ellátásáról. A támogatás felhasználható a belsõ ellenõrzési feladat szervezése és ellátása során felmerülõ mûködési és felhalmozási kiadásokhoz. Kiegészítõ szabályok:

Source: https://magyarkozlony.hu/hivatalos-lapok/f3eb3f9cc88bb29a26c68069767b0a142637e9c8/dokumentumok/8109ddd716a375787540e8646ff7528ceb13ca0b/letoltes